শেখ কামাল স্টেডিয়াম
শেখ কামাল স্টেডিয়াম, নীলফামারী ১৯৮৪ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি নীলফামারী পৌরসভার নীলফামারী সরকারি কলেজ রোডের পাশে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, জেলার বিভিন্ন ক্রীড়া, বিশেষ করে ফুটবল ও ক্রিকেট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধায়নে রয়েছে। ১২ নভেম্বর, ২০১৭ তারিখে জাতীয় ক্রীড়া পরিষদ কর্তক এই স্টেডিয়ামের নাম পরিবর্তন করে 'নীলফামারী জেলা স্টেডিয়াম' হতে 'শেখ কামাল স্টেডিয়াম' করা হয়।